SA9
Exported from Holy-Writings.com on 2026-06-20 - 1 clipping

雜阿含經 (九)

如是我聞： 一時，佛住舍衞國，祇樹，給孤獨園。

爾時，世尊告諸比丘： 「色無常。 無常即苦，苦即非我，非我者亦非我所。 如是觀者名眞實正觀。 如是，受⋯想⋯行⋯識無常。 無常即苦，苦即非我，非我者亦非我所。 如是觀者名眞實正觀。

「聖弟子如是觀者厭於色。 厭受⋯想⋯行⋯識。 厭故不樂。 不樂故得解脱。 解脱者眞實智生： 『我生已盡，梵行已立，所作已作。 自知不受後有。』」

時，諸比丘聞佛所説歡喜，奉行。
-- SA9 — Taisho Tipitaka (CC0-1.0)